open-index/open-wikipedia-markdown huggingface dataset:
Den 43. Razzie-utdelingen

**Den 43. Razzie-utdelingen** er den parodiske filmprisutdelingen som skal markere de dårligste filmene fra filmåret 2022. Prisene ble utdelt den 10. mars 2023Prisene ble gitt basert på stemmer fra medlemmer av the Golden Raspberry Foundation. Nominasjonene ble annonsert den 22. januar 2023. Den biografiske psykologiske dramafilmen *[[Blonde (film)|Blonde]]* mottok flest nominasjoner med åtte, inkludert Verste Film og Verste Regissør (Andrew Dominik).

## Vinnere og nominasjoner

## Filmer med flere priser og nominasjoner
De følgende filmene mottok flere nominasjoner:

De følgende filmene mottok flere priser:

## Kontroverser
Nominasjonen av tolv år gamle Ryan Kiera Armstrong som Verste Skuespillerinne for hennes skuespillerprestasjoner i Firestarter slo tilbake på nominasjonskomiteen, sammen med flere anklager og kritikk for at barneskuespillere tidligere år også har fått karrieren ødelagt av å bli nominert til Golden Raspberry Awards. Av eksempler ble Gary Coleman, Macaulay Culkin og Jake Lloyd dratt frem. Medskuespilleren til Armstrong, Julian Hilliard, sa at Golden Raspberry Awards krysset streken, og at nominasjonen i verste fall kunne føre til at Armstrong ble utsatt for «mobbing, eller verre». Drew Barrymore, som spilte i samme film som Armstrong, og som selv startet karrieren som barn, fordømmet nominasjonen og uttalte «I don't like it... Because she is younger and it is bullying, and we do want to be cautious about how we speak to or about people because it encourages other people to join on that bandwagon, and I'm glad to see people didn't jump on the 'let's make fun of her' wave and instead said 'This isn't right'».

Etter kontroversen forklarte med-grunnlegger av Razzies, John J. B. Wilson, at blant de som stemte hadde Armstrong kommet på femte plass av fem mulige, og at det til tross for noen bekymringer knyttet til hennes alder ble godkjent at nominasjonen skulle gjennomføres basert på at Armstrong var en profesjonell skuespillerinne med tidligere erfaring. Wilson mente at den store mengden kritikk var overdrevet, men ga seg til slutt og sa at «The intent was to be funny. In this particular instance, we seem to have misstepped very badly. I would admit that.» Tre dager etter at nominasjonene ble annonsert, ble Armstrong fjernet fra avstemningen. Wilson publiserte en beklagelse, og annonserte at organisasjonen ikke lenger ville nominere personer under 18 år i noen kategori.

En annen overraskelse kom under utdelingen, da Razzies for første gang i historien ga seg selv en pris. Etter kontroversen rundt Armstrongs nominasjon, nominerte Razzies seg selv til prisen. De vant til slutt med en stor andel av stemmene.

## Noter

## Referanser


## Eksterne lenker
*
Mackenyu

**Mackenyu Maeda** (, født 16. november 1996 i Los Angeles i  California), kjent profesjonelt som **Mackenyu Arata** (), er en amerikansk-japansk skuespiller. Han er kjent for sin rolle som Roronoa Zoro i Netflix-serien *[[One Piece]]*.

## Biografi
Mackenyu ble født 16. november 1996 i Los Angeles i California. Han er sønn av japanske foreldre, Tamami Chiba og den japanske actionfilmstjernen Sonny Chiba, og har to søsken, en halvsøster som heter Juri Manase og en bror som heter Gordon Maeda.

## Filmografi
### Filmåret
* *Tadaima* (2015)
* *[[Kamen Rider Drive: Surprise Future]]* (2015)
* *Take a Chance* (2015)
* *[[Chihayafuru Part 1]]* (2016)
* *[[Chihayafuru Part 2]]* (2016)
* *[[Night's Tightrope]]* (2016)
* *[[Bittersweet]]* (2016)
* *Let's Go, Jets!* (2017)
* *[[JoJo's Bizarre Adventure: Diamond Is Unbreakable Chapter I]]* (2017)
* *[[Peach Girl]]* (2017)
* *[[Pacific Rim: Uprising]]* (2018)
* *[[Chihayafuru Part 3]]* (2018)
* *[[Over Drive]]* (2018)
* *Impossibility Defense* (2018)
* *[[Code Blue: The Movie]]* (2018)
* *12 Suicidal Teens* (2019)
* *[[Tokyo Ghoul S]]* (2019)
* *[[NiNoKuni]]* (2019)
* ** (2020)
* *Our 30-Minute Sessions* (2020)
* *[[Tonkatsu DJ Agetarō]]* (2020)
* *Brave: Gunjō Senki* (2021)
* *[[The Master Plan]]* (2021)
* *Rurouni Kenshin: The Final* (2021)
* *[[Fullmetal Alchemist]]: The Revenge of Scar* (2022)
* *Fullmetal Alchemist: The Final Alchemy* (2022)
* *[[Knights of the Zodiac]]* (2023)

### Fjernsyn
* *Yume wo Ataeru* (2015)
* *Sakurasaku* (2016)
* *Tomorrow, I'll Surely Love You Again* (2016)
* *Brass Dreams* (2016)
* *Fugitive Boys* (2017)
* *[[Kiss that Kills]]* (2018)
* *Two Homelands* (2019)
* *Our Dearest Sakura* (2019)
* *Remote de Korosareru* (2020)
* *The End of the Tiny World: Half A Year Later* (2021)
* *Ichikei's Crow: The Criminal Court Judges* (2021)
* *[[One Piece]]* (2023-)

## Referanser


## Eksterne lenker
* 
* 
*
Kommunestyrevalg i Aremark

**Kommunestyrevalg i Aremark** er en oversikt over kommunestyrevalg avholdt i Aremark kommune i Østfold. Aremark ligger i Indre Østfold.

## Kommunestyrevalget 2023

## Kommunestyrevalget 2019

## Kommunestyrevalget 2015
Valgresultater:

Fremmøteprosenten i dette valget var 70,9%

## Referanser
Liste over ordførere i Indre Østfold

**Liste over ordførere i Indre Østfold** begynner i 2020, da Indre Østfold kommune ble opprettet 1. januar 2020. Indre Østfold består av de tidligere kommunene Askim, Eidsberg, Hobøl, Spydeberg og Trøgstad. 

## Se også
* Liste over ordførere i Askim
* Liste over ordførere i Eidsberg
* Liste over ordførere i Hobøl
* Liste over ordførere i Spydeberg
* Liste over ordførere i Trøgstad
Mohammed Assaf

**Mohammed Assaf** (født 10. september 1989 i Misrata i Libya) er en palestinsk artist som vant talentjakten *[[Arab Idol]]* i 2013. 

Etter *Arab Idol* nøt Assaf en veldig popularitet i den arabiske verden og den arabiske diaspora, og han har sluppet albumer og en rekke singler. Det meste av hans musikk er fremført på irakisk- og Gulf-arabisk dialekt. I 2018 slapp Mohammed Assaf en duett med Massari, *Roll With It*.

Han har tilnavnet *Andaleeb Palestine* («den palestinske nattergalen»). 

## Liv og virke
### Bakgrunn
Hans familie var palestinere fra sør i sitt hjemland. Faren arbeidet i Libya som bokholder, og der ble Assaf født. 

Hans mors familie er fra landsbyen Bayt Daras som ble erobret og avfolket av israelske styrker i 1948, og hans fars familie er fra Beersheba. Mohammed er ett av seks barn. 

Da han var fire år gammel flyttet familien til Khan Younis på Gazastripen til en flyktningeleir der. Da han var seks år gammel begynte han å synge i kor. Han tjente penger som bryllupssanger.

### Gjennombrudd
For å komme til *casting* i Egypt, måtte han bestikke egyptiske grensevakter med penger han hadde tigget til seg fra Hamas. Hotellet i Kairo der foranstaltningen fant sted, hadde allerede stengt portene for tilstelningen, men han klatret over et gjerde og kom seg inn. Alle startnumre var allerede utdelt, men en kjenning fra Saudi-Arabia avstod fra egen deltakelse og gav ham sin plass, fordi «han synger meget vakrere».

Avstemningen var per SMS, og det stod mellom Assaf og en som kom fra Egypt, et land med 20 ganger så mange innbyggere. De palestinske telefonselskapene senket sine tariffer, og president Mahmoud Abbas kontaktet de palestinske utenriksstasjoner og bad dem mobilisere palestinere i diasporaen for å avlegge stemme. 

Ved hans triumfale hjemkomst til Gazastripen sendte også Hamas, som misbilliger vestlige fjernsynsshow og ikkeislamske sanger, og som først hadde fordømt Assafs deltakelse og lansert en Facebook-kampanje mot ham, en offisiell representant for sitt kulturministerium for å ta vel i mot ham ved grensen. Til hans første opptreden på Vestbredden, en gratiskonsert i Ramallah, kom det 40.000 tilhørere.

Han opptrådte ved åpningsseremonien for fotball-VM i 2014 i Brasil.

Assaf ble gjort til Goodwill-ambassadør for fred av FNs hjelpeorganisasjon for palestinske flyktninger i Midtøsten (UNRWA), noe som gav ham et diplomatpass.

Han ble også utnevnt til kulturambassadør av den palestinske regjering og tilbudt en stilling med «diplomatrang» av president Mahmoud Abbas. Assafs historie ble grunnlag for filmen ''The Idol'' i 2015, regissert av Hany Abu-Assad.

Mohammed Assaf giftet seg med den da 28-årige Reem Ouda den 8. august 2020. Hun er en palestinsk-dansk kvinne; hun bodde med familien noen år i Saudi-Arabia , og flyttet til Danmark etter at hennes far døde.

## Bildegalleri

Fil:Mohammed assaf in nazareth 2014.JPG|Mohammed Assaf i Nasaret i 2014.


## Referanser
Glommen Mjøsen Skog

**Glommen Mjøsen Skog SA** er et skogeiersamvirke som ble stiftet i 2019. Samvirket eies av nær 7200 skogeiere på Østlandet. Glommen Mjøsen Skog SA driver kjøp og salg av tømmer, og er en totalleverandør av skogbrukstjenester. Virksomheten omfatter også næringspolitikk, rådgiving og eierskap i skogindustri.

Per 2023 har samvirket om lag 130 ansatte, og kontorer fordelt over det meste av Innlandet, Akershus og Østfold. De største kontorene ligger i Elverum og Lillehammer, med forretningsadresse Elverum.

Samvirket har 7200 andelseiere, og Moelven Industrier ASA er majoritetseier i foretaket. Per 2023 omsetter samvirket for over 2 milliarder kroner årlig, og er et av Innlandets største selskaper.

## Historikk
Glommen Mjøsen Skog SA ble stiftet i 2019 ved en sammenslåing av skogeierandelslagene Glommen Skog og Mjøsen Skog. De to virksomhetene hadde begge en mer enn hundreårig historie, som startet med at skogeiere ved de store fløtningsvassdragene gikk sammen i egne foreninger. Glommens skogeierforening ble stiftet i 1903, som den første i landet. Mjøsdistriktenes Skogeierforening ble stiftet i 1909. Begge ble omdannet til samvirkeforetak i 2006.

## Referanser
Khan Younis-leiren

**Khan Younis-leiren** (*arabisk*: مخيم خان يونس) er en palestinsk flyktningleir i guvernementet Khan Younis rett vest for byen Khan Younis og to kilometer øst for Middelhavets kyst sør på Gazastripen. UNRWA anslo i 2010 antallet palestinske flyktninger der til rundt 72.000, det palestinske statistiske sentralbyrå oppgav fra folketellingen i 2017 et antall på 41.182 i leiren.

Khan Younis-leiren ble etablert etter den arabisk-israelske krig i 1948, for om lag 35.000 palestinske flyktninger somflyktet fra eller ble utvist av jødiske militser fra deres hjem. Den 3. november 1956 ble leiren og byen Khan Younis okkupert av Israel Defense Forces. I operasjonene som fulgte ble om lag 275 palestinere drept av israelske styrker, hvorav 140 var flyktninger fra leiren. Dette fikk tilnavnet *Khan Younis-massakren*. Bofaste der sa at mesteparten ble drept etter at fiendtlighetene var avsluttet og soldatene fikk fra hus til hus for å lete etter mistenkte væpnede menn. Israelske myndigheter mener derimot at det dreide seg og konsekvenser av væpnet motstand i leiren.

Ifølge UNRWA mistet mange leirens beboere sine hjem som følge av det israelske militæres aksjoner. UNRWA begynte med gjenoppbygginhgstiltak tidlig i 2000-årene, men arbeidene har vært innstilt mest på grunn av blokaden av Gazastripen etter at Hamas overtok kontrollen over området i 2007. 
## Referanser
Salvia fruticosa

***Salvia fruticosa*** er en halvbusk i leppeblomstfamilien. Den er blitt brukt i flere tusen år som krydder- og medisinplante, på lignende måte som slektningen kryddersalvie (*Salvia officinalis*).

Planten blir opptil 150 cm høy og dufter sterkt. Stengelen er oppstigende, forvedet nederst, dekket av hvite hår og forgreinet. Bladene er tre- eller femkoblete, eller enkle. Endesmåbladet er mye større enn de andre. De avlange bladene er rynkete på oversiden og hvithårete under.

Blomsterstanden er 10–40 cm lang, og enkel eller forgreinet. Støttebladene er 3,5–8 mm lange, 2–5 mm brede, eggformede, og grønne eller lilla. Begeret er 5–11 mm langt, og lilla eller grønnlilla. Krona er blå, lilla, rosa eller hvit, og 15–30 mm lang. Blomstringstida er mars–juni.

På øvre del av stenglene sitter det ofte store galler. De er spiselige og forårsakes av gallvepsen *Salviela kezivi*.

*Salvia fruticosa* vokser i maquis, garrigue, på steinete steder og i vegkanter. Den vokser ofte sammen med *[[Sarcopoterium spinosum]]* og *[[Calicotome villosa]]*. Arten er naturlig utbredt i det sentrale og østlige middelhavsområdet østover fra Italia, Sicilia, Balkan og Kyrenaika. Den dyrkes som prydplante og er vanlig forvillet i det vestlige middelhavsområdet og Kanariøyene.

Bladene brukes til å lage en urtete som kalles *faskomelo* på gresk. Planten er i likhet med andre salviearter viktig for honningbier.

Planten omtales ofte med det vitenskapelige navnet *Salvia triloba*, som den ble gitt av Carl von Linné den yngre i 1782, men Philip Millers *Salvia fruticosa* fra 1768 har prioritet. Arten er formrik, og mange av formene er tidligere beskrevet som egne arter, men nå regnes disse navnene som synonymer. Det gjelder blant annet *S.&nbsp;libanotica*, *S.&nbsp;lobryana* og *S.&nbsp;cypria*.

## Galleri

Salvia fruticosa 1.jpg|Vekstform
מרווה משולשת עלה אופייני.jpg|Blad og stengel
Salvia fruticosa kz06.jpg|Blomst


## Litteratur
* 
* 
* 
* 
* 
* 

## Eksterne lenker
*
Torstein Egeland

**Torstein Egeland** (født 1951) er en pensjonert norsk lege og professor ved henholdsvis Oslo universitetssykehus, Rikshospitalet og Universitetet i Oslo. Han har forsket på immunologi, hovedsakelig hematopoietiske (bloddannende) stamceller og transplantasjonsimmunologi.

## Virke
Torstein Egeland ble utdannet lege ved Háskóli Íslands (Universitetet i Reykjavik) i 1976 og fikk norsk legeautorisasjon i 1978. Han tok den medisinske doktorgraden i 1984 ved Universitetet i Oslo. Han ble spesialist i immunologi og transfusjonsmedisin 1990, overlege ved Seksjon for transplantasjonsimmunologi ved Oslo universitetssykehus – Rikshospitalet i 1992 og professor II ved Universitetet i Oslo i 2012. Pensjonert i 2018. Han har publisert over 125 vitenskapelige artikler.

I flere år fra 2004 var Egeland medlem av et råd for bioteknologi ved Helsedirektoratet. I perioden 2008–2014 var han medlem av preimplantasjonsdiagnostikknemnda (PGA-nemnda).

Egeland har siden 2014 vært medisinsk-faglig rådgiver og foreleser ved Augusta Victoria Hospital i Øst-Jerusalem.

## Det norske benmargsgiverregisteret
Etter å ha vært *visiting scientist* ved Fred Hutchinson Cancer Center i 1988, etablerte Egeland i 1990 Det norske benmargsgiverregisteret, som han var leder for frem til han ble pensjonist. Han satt i styret for World Marrow Donor Association (WMDA) i en årrekke, og var president der fra 2005 til 2010. I 2011 etablerte han Group of European Medium-sized Registries (GEMS) under WMDA.

Det norske benmargsgiverregisteret har vervet og HLA-typet (vevstypet) om lag  givere som har sagt seg villige til å gi stamceller til pasienter som trenger stamcelletransplantasjon (benmargstransplantasjon). Allogen stamcelletransplantasjon, hvor en pasient får hematopoietiske stamceller fra en frisk person, er en livreddende behandling for pasienter med viss typer av leukemi, lymfom, og andre alvorlige blod- og immunsviktsykdommer. Per oktober 2023 har Det norske benmargsgiverregisteret funnet en ubeslektet donor for mer enn  norske og om lag 700 utenlandske pasienter, slik at disse pasientene kunne få behandling med stamcelletransplantasjon. I tillegg benyttes Det norske benmargsgiverregisteret til å finne HLA-forlikelige blodplategivere for pasienter som trenger blodplater, men som har ulike antistoffer som vanskeliggjør blodplatetransfusjon.

## Utmerkelse
I 2015 ble Torstein Egeland utnevnt til ridder av St. Olavs orden «for hans pionerinnsats for benmargstransplantasjon».

## Referanser
Kommunestyrevalg i Enebakk

**Kommunestyrevalg i Enebakk** er en oversikt over kommunestyrevalg avholdt i Enebakk kommune i Akershus. Enebakk ligger i regionen Follo.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011
Enebakk kommunestyre besto av 27 representanter. I perioden 2011-2015 var 7 partier representert i kommunestyret:
*Høyre 8 representanter
*Arbeiderpartiet 7 representanter
*Fremskrittspartiet 6 representanter
*Senterpartiet 3 representanter
*Sosialistisk Venstreparti 1 representant
*Kristelig Folkeparti 1 representant
*Venstre 1 representant

## Referanser
Proselenos

**Proselenos** (gammelgresk: Προσέληνος) er ideen om at de gamle arkadierne var en gruppe mennesker eldre enn månen (representert av gudinnen Selene).  Dette aspektet av den arkadiske identiteten var i motsetning til de andre gruppene på Peloponnes, som hevdet å være etterkommere av dorerne. Det var noen andre unntak, som eleanerne (som ble antatt å komme fra Aitolia), kynurerne (som tilpasset doriske elementer til sin lokale identitet), og akhaierne (som ble antatt å ha flyttet til den nordlige delen av Peloponnes etter den doriske invasjonen av halvøya).

Arkadiernes eldgamle opprinnelse var også vist i deres opprinnelsesmyter, siden de hevdet at de nedstammet fra helten Pelasgus, som sprang fra jorden  og ble deres forfader og hvis sønn var Lykaon, som var bestefar til regionens eponyme helt, Arkas.

## Begrepets opprinnelse
Den eldste referansen til ideen om arkadierne som eldre enn månen kommer fra den klassisk perioden (479 - 323 f.Kr.) av gresk historie. For eksempel skrev Hippys av Rhegium (som skrev i det femte århundre f.Kr.), at arkadierne var eldre enn månen.  Begrepet brukes også av filosofen Aristoteles, samt Eudoxos av Knidos, en astronom og matematiker som levde på 300-tallet f.Kr.  En ukjent poet nevnte også *proselenaios* som et epitet for Pelasgus, forfaderen til arkadierne; Borgeaud og Nielsen foreslår at dette kan ha vært Pindar.

## Senere kilder
Ideen om at arkadierne var eldre enn månen er også referert til i arbeidet  til senere forfattere som Apollonios av Rhodos, Statios og Lukian.  Det er også verdt å merke seg at Plutark nevner at arkadierne delte slektskap med eiketrær, da de ble antatt å være de første menneskene som sprang fra jorden, allerede da den første eiken ble plantet. Dette illustrerer ytterligere at arkadierne var eldgamle, som folket som var eldre enn månen.

## Referanser
Home of the Brave

***Home of the Brave*** er en amerikansk dramafilm fra 2006.

## Handling
En enhet fra det amerikanske militæret skal snart reise hjem fra en krigssone. Men oberstløytnant Dr. William Marsh, sersjant Vanessa Price, Tommy Yates, Jamal Aiken, og menig Jordan Owens (spilt av Chad Michael Murray) skal først ut på deres aller siste oppdrag. De skal være del av en konvoi som skal frakte medisinsk utstyr til en avsidesliggende landsby i Irak. Men underveis blir de overfalt av en gruppe opprørere. De fremste kjøretøyene i konvoien blir fanget i en smal gate, og blir tvunget til å slåss mot angriperne. De bakerste kjøretøyene fra konvoien klarer å unnslippe den første sperringen ved å ta en sidegate, bare for å bli møtt med en improvisert bombe skjult i kadaveret etter en død hund. Price, sjåføren, blir alvorlig såret og soldaten ved siden av henne i forsetet blir drept momentant. En annen soldat i enheten deres blir også skutt.

Aiken snubler over løse murstein fra en ødelagt murvegg og skader ryggen, så Yates og Owens fortsetter uten ham. Yates blir såret i beinet, og begynner å henge etter når Owens løper etter de som hadde angrepet dem. Imidlertid blir Owens skutt, og når Yates kommer frem er skytteren allerede borte. Det er for sent for Owens, som dør i Yates armer. Price sin høyre hånd blir amputert på grunn av angrepet, og etter at hun kommer tilbake til USA får Price fysioterapi og en protese. Men hun sliter med hverdagslige ting, som å lære å kneppe opp knapper på klærne med bare én fungerende hånd, samtidig som hun prøver å fortsette sin sivile jobb. Yates er arbeidsledig, etter å ha mistet jobben sin ved en butikk. Samtidig blir Aiken stadig mer frustrert og sint over å bli nektet støtte som krigsveteran for rygg-skaden sin og blitt avvist av kjæresten sin.

Dr. Marsh begynner å gli inn i selvdestruktiv oppførsel, og sønnen hans - sint over krigens meningsløshet og hva den har gjort mot familien hans - får problemer på skolen. Senere oppdager hans kone Marsh med en ladd pistol, og han vurderer selvmord. Han samtykker i å gå i terapi for PTSD. Der avslører han at han ikke har noen følelser over soldatene som døde. Aiken blir skutt og drept av politiet ved et lite gatekjøkken hvor kjæresten hans jobbet, etter at han tok henne og hennes medarbeidere som gissel med en pistol for å tvinge kjæresten hans til å snakke med ham. Yates får et følelsesmessig utbrudd i farens butikk, og melder seg til militærtjeneste på nytt - og blir igjen sendt til å patruljere gatene i en irakisk by.

## Skuespillere
* Samuel L. Jackson som Dr. William Marsh.
* Jessica Biel som sersjant Vanessa Price
* Brian Presley som Tommy Yates
* Curtis Jackson som Jamal Aiken
* Chad Michael Murray som Jordan Owens
* Christina Ricci som Sarah Schivino
* Victoria Rowell som Penelope Marsh
* Vyto Ruginis som Hank Yates

## Eksterne lenker
*
Redemption Day

***Redemption Day*** er en amerikansk thriller fra 2021 regissert av Hicham Hajji. Hovedrollene spilles av Gary Dourdan, Serinda Swan, Andy García, Martin Donovan og Robert Knepper. Filmen ble sluppet i USA i januar 2021.

## Handling
Kaptein Brad Paxton fra United States Marine Corps bor sammen med sin kone Kate, en arkeolog, og en datteren deres i New York City. Brad blir fremdeles hjemsøkt av mareritt etter militærtjenesten hans i Syria. Etter å ha holdt en tale ved en konferanse, reiser Kate til Marokko for å delta på et arkeologisk oppdrag, hvor hun møter den fransk-algeriske arkeologen Jean Rashidi. De forsøker å finne en eldgammel by som skal være gjemt under ørkenen, men de innser snart at de utilsiktet har krysset grensen og havnet i Algerie.

Lokale opprørere dukker opp og kidnapper Kate, Jean og marokkanske Amir Jadid. Men Jadid blir etter hvert sluppet løs av terroristene. Den amerikanske ambassadøren Williams samtykker motvillig til operasjonen for å samle informasjon. Den amerikanske ambassaden opplyser at terror-lederen Jaafar El Hadi er etterlyst av Interpol, men de vet ikke hvor han befinner seg for øyeblikket. I mellomtiden planlegger El Hadi å drepe Kate hvis kravet deres om løsepenger på 10 millioner dollar ikke blir betalt i tide.

Men Brad og samarbeidspartnerne hans klarer å spore oppholdsstedet til El Hadis anlegg i Abadla. Ambassadør Williams ber den amerikanske presidenten sende en gruppe U.S. Navy SEALs for å hjelpe dem. Om natten finner Brad igjen Kate, og dreper en rekke terrorister i prosessen. Terroristene dreper imidlertid Jean etter at den franske regjeringen ikke betaler løsepenger. Imidlertid blir Jadid drept på vei ut, men de oppdager amerikanske lobbyister for et olje-selskap som også finansierer terror-nettverkene i området.

## Skuespillere
* Gary Dourdan som kaptein Brad Paxton
* Serinda Swan som Kate Paxton
* Andy García som ambassadør Williams
* Brice Bexter som Younes Laalej
* Ernie Hudson som Ed Paxton
* Martin Donovan som Tom Fitzgerald
* Robert Knepper som en mystisk olje-lobbyist
* Samy Naceri som Jaafar El Hadi
* Yassine Azzouz som Amir Jadid
* Lilia Hajji som Clair Paxton
* Brahim Rachiki som Jean Rashidi

## Eksterne lenker
*
Kommunestyrevalg i Flesberg

**Kommunestyrevalg i Flesberg** er en oversikt over kommunestyrevalg avholdt i Flesberg kommune i Buskerud. Flesberg ligger i Numedal.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Aston Martin DB2

**Aston Martin DB2** er en todørs sportsbil laget av britiske Aston Martin fra 1950 til 1953.

Den tok over for Aston Martin DB1 også kjent Aston Martin 2-Litre Sports som hadde fire sylindre i rekke.  DB2 fikk en 2,6 liter motor fra Lagonda med seks sylindre i rekke og to overliggende kamaksler. Den var utviklet av William Watson og Walter Owen Bentley. Karosseriet var tegnet av Frank Feeley som også hadde tegnet DB1 og var bygget i amulinium. 

De første prototypene deltok i 24-timersløpet i Le Mans i 1949 og 1950, samt andre steder som i Spa og i 12-timersløpet på Sebring-banen i Amerika.  

Det ble laget 411 eksemplarer, hvorav rundt 100 var 2-dørs cabriolet (drophead coupe) og resten vanlig 2-dørs coupe.  De første 49 hadde 3-delt grill som ble kalt "washboard" (vaskebrett).   Varianten *Vantage* økte motorkraften fra 105 til 125. 

Den svenske Prins Bertil av Sverige (1912–97) kjøpte to DB2. Han var også kjent som «motorprinsen» og kompis med David Brown (DB). Den første var en 1950-modell drophead, den første drophead i *Vantage* spesifikasjon. I 1986 ble en DB2 importert til Kristiansund, en av de 164 høyrerattede.

## Referanser
Gerhard Bergh

**Gerhard Gunnerus Bergh** (født. 1835 på Åssiden i Lier/Drammen, død 15. desember 1906 i Drammen) var en skipsreder, brukseier og politiker fra Drammen. Gerhard satt i Nedre Eikers første kommunestyre, og i 1885 ble Gerhard Bergh var valgt til varaordfører, ordfører for denne perioden var sogneprest Christopher Knudsen. Fra 1. august 1886 var han ordfører i Nedre Eiker, varaordfører for denne tiden ble Carl Pedersen Stenseth. Allerede 5. april året etter la han ned vervet, da han flyttet tilbake til Drammen. Den tiden Bergh holdt til i Nedre Eiker var han eier og bruker av Fallagsøya (Drammen, 244/1) som lå i Nedre Eiker kommune fram til kommunesammenslåinga med Drammen 1. januar 2020. Han bodde på øya sammen med sin mor Marit Bergh (født. 1796 på Lesja). I Drammen fungerte han som skibsreder.

## Referanser
Project Gutenberg (film)

***Project Gutenberg*** (originaltittel: *Mou seung*) er en hongkongkinesisk kriminal- og actionfilm fra 2018 regissert av Felix Chong. Filmen handler om jakten på en en mestertyv og pengeforfalsker som går under kodenavnet "Painter". Hongkong-politiet rekrutterer en straffedømt kunstner i et forsøk på å avsløre hans identitet. Hovedrollene spilles av Chow Yun-fat og Aaron Kwok.

*Project Gutenberg* vant prisen som beste film ved Hong Kong Film Award, samt prisen for beste regissør (Felix Chong), beste manus, beste filmfoto, beste klipp, beste art direction og beste kostyme.

Filmen ble en stor publikumssuksess i Kina og Hongkong. Den ble den nest mest innbringende hjemproduserte filmen i Hongkong i 2018, men havnet utenfor top 10-listen i konkurranse med internasjonale produksjoner. Den innbrakte en sum tilsvarende 183 millioner amerikanske dollar i Kina, hvor den ble den 14. mest innbringende filmen i 2018. Den innbrakte 4,3 millioner i Hongkong.

## Rolle
(utvalg)

* Chow Yun-fat – Ng Fuk-sang / Painter / HKP kjører Ng Chi-fai 
* Aaron Kwok – Lee Man
* Zhang Jingchu – Yuen Man
* Joyce Feng – Ng Sau-ching
* Liu Kai-chi – Ng Yam, Painters assistent
* Catherine Chau – inspektør Ho Wai-lam
* David Wang – Lee Wing-chit, offiser ved Royal Canadian Mounted Police
* Alien Sun – Lam Lai-wah, et medlem av Painters lag
* Deon Cheung – Bobby Wong, et medlem av Painters lag
* Justin Cheung – Shum Sei-hoi, et medlem av Painters lag
* Carl Ng – Lok Man, Yuen Mans agent og forlovede

## Referanser


## Eksterne lenker
*
Fools First

***Fools First*** er en amerikansk stumfilm fra 1922 regissert av Marshall Neilan.

## Handling
Tommy Frazer er en del av en gjeng kjeltringer ledet av Tony the Wop (spilt av Raymond Griffith) og Kelley's Cafe er deres tilholdssted. En natt blir gjeng-medlemmet Skinny (spilt av George Dromgold) drept av et medlem fra en rivaliserende gjeng og politifolk som hører skytingen kommer til leiligheten. Politiet finner Skinny sittende ved et bord som tilsynelatende spiller kort, så de går igjen uten å legge merke til at et annet gjeng-medlem rett bak Spider og som holdt spillkortene. For å ta hevn får gjengen Blondie Clark til å lokke frem The Kid fra den rivaliserende gjengen. Tony knivstikker ham, og kvitter seg med liket. Tommy blir deretter oppdaget i en forfalskning, og blir sendt til fengsel i tre år.

Når Tommy blir løslatt reiser han til en fjern by, og ved å bruke falske anbefalingsbrev levert av medarbeideren sin Ann Whittaker, skaffer han seg jobb ved en bank. Når en større sum blir levert til banken, bestemmer Tommy seg for å stjele alle pengene. Men den gamle gjengen, som også får høre om disse pengene, kommer også til byen. Tommy ombestemmer seg om forbrytelsen sin, og mens han returnerer pakken med penger til bank-hvelvet blir han overfalt av gjengen og frastjålet alle pengene. Tommy tar derfor kontakt med Denton Drew (spilt av Claude Gillingwater) som eier banken, for å tilstå sin del i tyveriet. Men Tommy blir lettet over å få vite at pakken ikke inneholdt noen penger. Det viser seg at Denton hadde tatt med seg alle pengene hjem den dagen. Ann Whittaker erklærer deretter sin kjærlighet til Tommy, og begge to får en lykkelig slutt sammen.

## Skuespillere
* Richard Dix som Tommy Frazer
* Claire Windsor som Ann Whittaker
* Claude Gillingwater som Denton Drew
* Raymond Griffith som Tony
* George Siegmann som Spud Miller
* Helen Lynch som Clark
* Shannon Day som 'Cutie' Williams

## Referanser


## Eksterne lenker
*
Forget Me Not (1922)

***Forget Me Not*** er en amerikansk stumfilm fra 1922 regissert av W. S. Van Dyke.

## Handling
Mary Gordoon er en ung mor som ikke klarer å ta hånd om sin spedbarnsdatter, og hun legger derfor igjen barnet sitt ved et barnehjem. Jenta hennes Ann vokser deretter opp med et forkrøplet bein ved barnehjemmet, og hun forelsker seg i en ung foreldreløs stipendiat som heter Jimmy. Moren vender tilbake til barnehjemmet femten år senere i håp om å adoptere datteren igjen, men hun tror at datteren hennes allerede har blitt adoptert av noen andre - og hun adopterer derfor Jimmy i stedet.

Ann blir etter hvert adoptert av en musiker, som lærer henne å spille fiolin. Når Jimmy gifter seg med en annen kvinne, fremfører Ann et musikk-stykke i bryllupet deres. Mange år senere, etter at Jimmys kone dør, blir Ann og Jimmy endelig gjenforent.

## Skuespillere
* Irene Hunt som Mary Gordoon
* Will Machin
* Bessie Love som Ann
* Gareth Hughes som  Jimmy
* Otto Lederer som Rodolfo
* Myrtle Lind
* Hal Wilson
* Gertrude Claire

## Referanser


## Eksterne lenker
*
Forsaking All Others

***Forsaking All Others*** er en amerikansk stumfilm fra 1922 regissert av Emile Chautard.

## Handling
Mrs. Newell er sjalu på sønnen Olivers interesse for Penelope Mason, og hun gjør alt hun kan for å holde de to fra hverandre. Hun later derfor som hun har blitt syk, og reiser til et feriested sammen med Oliver - for å skille ham fra kjæresten hans. Men der møter Oliver designeren Enid Morton, en gift kvinne, og Enids ektemann er den misunnelige typen. 

Etter en rekke situasjoner med Enids mistenkelige ektemann, innser fru Newell endelig feilen hun har gjort med å holde sønnen hennes borte fra Penelope. Hun overbeviser derfor Penelope om å komme Oliver til unnsetning, og redde ham fra Enid og ektemannen hennes.

## Skuespillere
* Colleen Moore som Penelope Mason
* Cullen Landis som Oliver Newell
* Irene Wallace som Mrs. Newell
* Sam De Grasse som Dr. Mason
* June Elvidge som Enid Morton
* David Torrence som Mr. Morton
* Melbourne MacDowell som Cyrus K. Wharton
* Elinor Hancock som Mrs. Wharton
* Lucille Ricksen som May Wharton

## Referanser


## Eksterne lenker
*
Archiorhynchus

***Archiorhynchus*** er en slekt av biller som hører til gruppen snutebiller (Curculionoidea). 

## Utbredelse i tid og rom
Arten levde i Midtre Kritt (112–99 millioner år før nåtid), og er kjent fra en lokalitet på Grønland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Schönherr, 1825
****** Underfamilien Erirhininae Schönherr, 1825
******* Stammen †**Cretuliini** Legalov, 2009
******** Slekten †*[[Archiorhynchus]]* Heer, 1874
********* †*[[Archiorhynchus angusticollis]]*  Heer, 1874

## Referanser




## Eksterne lenker
*
Grypus

***Grypus*** er en slekt av biller som hører til gruppen snutebiller (Curculionoidea). De blir regnet som en underfamilie av familien snutebiller (Curculionidae), og skiller seg på enkelte måter fra disse. De er relativt avlange og slanke, små til middelsstore snutebiller, med en lang, slank snute. Antennene er knebøyde og sitter festet nær spissen av snuten. Artene finnes gjerne på fuktige steder.

## Utseende
Små til middelsstore, avlange snutebiller. Snuten er ganske lang og krum, og de knebøyde antennene sitter festet nær spissen. På farge er de oftest mørke, brunlige, gjerne med mønster dannet av lyse skjell. **Hodet** (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. **Brystskjoldet** (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. **Dekkvingene** er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. **Beina** er middels lange og ganske kraftige. Lårene er fortykkede, vanligvis uten tenner på undersiden. Framleggene (*protibiae*) ender i en kraftig, innoverrettet pigg. Føttene er fem-leddete, men det fjerde leddet er svært lite (*pseudotetramere* føtter). Det tredje leddet er tolappet, og det ytterste leddet tynt og sigdformet.

## Levevis
Som de fleste snutebiller er de planteetere. Artene i slekten *Notaris* lever på forskjellige enfrøbladete sump- og vannplanter, blant annet kjempesøtgress (*Glyceria maxima*), takrør (*Phragmites australis*), strandrør (*Phalaris arundinacea*), starr (*Carex* spp.), dunkjevler (*Typha* spp.) og siv (*Juncus* spp.). 

## Utbredelse
Slekten har en holarktisk utbredelse.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Schönherr, 1825
****** Underfamilien Erirhininae Schönherr, 1825
******* Stammen Erirhinini Schönherr, 1825
******** Slekten ***Grypus*** Germar, 1817 
********* *[[Grypus atricornis]]* Everts, 1922
********* *[[Grypus brassicae]]* Billberg, 1820
********* *[[Grypus brunnirostris]]* (Fabricius, 1792)
********* *[[Grypus distinctus]]* Dejean, 1836
********* *[[Grypus equiseti]]* (Fabricius, 1775) - finnes i Norge
********* *[[Grypus kaschmirensis]]* Voss, 1960
********* *[[Grypus leechi]]* (Cawthra, 1957)
********* *[[Grypus mannerheimi]]* Faust, 1881
********* *[[Grypus rugicollis]]* Voss, 1934
********* *[[Grypus vittatus]]* Cooper, 1865
## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Angrepet på Sufa

**Slaget ved Sufa** (קרב סופה), eller **angrepet på Sufa**,  begynte 7.&nbsp;oktober 2023, da Hamas gikk til et storstilt angrep inn i Sør-Israel. Den israelske kibbutzen Sufa  i nærheten av grensen mellom Israel og Gaza-stripen, hadde tidligere også vært angrepsmål for raid og for rakettangrep i løpet av Gaza–Israel-konfliktene i flere tiår.

Over 250 mennesker ble tatt som gisler av Hamas, men ble deretter reddet av spesialoperasjonsenheten Shayetet 13 sammen med andre Israel Defense Forces (IDF)-enheter.

Stridighetene vedvarte i noen dager; den israelske seier i de grensenære bosettinger var et faktum den 10. oktober.

## Referanser
Kommunestyrevalg i Fredrikstad

**Kommunestyrevalg i Fredrikstad** er en oversikt over kommunestyrevalg avholdt i Fredrikstad kommune i Østfold. Fredrikstad ligger i regionen Nedre Glomma.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Sufa (Israel)

**Sufa** (hebraisk skrift סוּפָה, betyr *Storm*) er en kibbutz i Hevel Shalom-området nordvest i Negev og også navnet på en nærliggende tidligere grenseovergang mellom Israel og Gazastripen.

## Kibbutzen
Kibbutzen ligger i Eshkol regionale kommune. I 2006 hadde den 241 innbyggere. Den ble grunnlagt i 1982 av tidligere innbyggere i Sufa, en israelsk bosetning på Sinaihalvøya som ble evakuert som et ledd i den egyptisk-israelske fredsavtalen. Navnet kommer fra kraftige sandstormer som pleide å ramme den opphavelige bosetningen. Nord for kibbutzen, der Nirim lå fra 1946 til 1949, er minnesmerket «Dangur», til minne om de åtte falne soldatene i fra det egyptiske angrepet på Nirim.

Den 7.&nbsp;oktober 2023 gikk Hamas til overrumplende angrep på Sør-Israel. I Sufa ble over 250 mennesker ble tatt som gisler av Hamas, men ble deretter reddet av spesialoperasjonsenheten Shayetet 13 sammen med andre Israel Defense Forces (IDF)-enheter.

## Grenseovergangen
Sufa grenseovergang var tidligere åpen for palestinere som arbeidet på israelske gårder. Under den andre intifadaen ble grenseovergangen og militærbasen like ved utsatt for flere palestinske angrep, og overgangen var i perioder stengt. I oktober 2007 ble overgangen helt lukket, og Kerem Shalom var den eneste veien over grensen. I november, trass i motstand i IDF, som mente det var vanskeligere å bevokte denne overgangen enn Kerem Shalom, valgte viseforsvarsministeren Matan Vilnai å gjenåpne overgangen. Den ble senere benyttet til å transporte humanitær hjelp til Gazastripa.

I mai 2008 ble overgangen igjen lukket etter et bombekasterangrep som skadet en israelsk soldat. Et par dager senere protesterte tusenvis av palestinere mot den israelske blokaden. Seks personer skal ha blitt skadde av IDF under demonstrasjonen.

Senere ble overgangen stengt på nytt.

## Referanser


## Bakgrunnsstoff
*Offisielt nettsted
Moss Gassverk

**Moss Gassverk** (opprinnelig Moss Gasværk) var et gassverk som lå i Stengata 2 i Moss. Det ble etablert i 1857. 1. november 1923 ble Moss Gassverk og Moss elektrisitetsverk slått sammen til Moss kommunale lys- og kraftverk, som senere fikk navnet Moss Lysverker. Selve bygningene ble revet i 1963.

## Referanser


## Litteratur
*
Herkules (TV-serie)

***Herkules*** (engelsk: *Disney's Hercules: The Animated Series*, også kjent som kun *Hercules*), er en amerikansk animert tv-serie basert på filmen fra 1997 med samme navn.

Serien handler om Herkules, som trener for å bli en helt. Handlingen i serien finner sted før filmen.

I Norge er serien blitt sendt på Toon Disney og NRK, og den er utgitt på DVD og Disney+. Alle nevnte versjoner har norsk tale.

## Handling
Serien handler om Herkules som trener for å bli en helt samtidig som han prøver å tilpasse seg livet. med vennene hans Ikaros, Kassandra og treneren hans Filoktetes. Han slåss mot sin onde onkel Hades, samtidig som han håndterer andre problemer, som blant andre gruppepress, i livet.

## Utgivelser i Norge
I Norge ble to episoder utgitt på DVD i 2005  kalt Helter volum 1 sammen med 2 episoder av Legenden om Tarzan

## Norske stemmer
* Håvard Bakke som Herkules
* Per Frisch som Hades
* Rune Alstedt som Pine
* Bernhard Ramstad som Panikk
* Christian Barmen som Ikaros
* Mina Martine Lystad som Kassandra
* Anders Hatlo som Filoktetes
* Knut Risan som Zevs
* Unn Vibeke Hol som Hera

## Referanser


## Eksterne lenker
*
Nirim

**Nirim** (hebraisk skrift נִירִים, betyr *Enger*) er en kibbutz nordvest i Negev i Israel. Den ligger nær grensen til Gazastripen, omkring 7 kilometer øst for Khan Yunis og hører til Eshkol regionale kommune. Kibbutzen har et areal på 22&nbsp;kvadratkilometer og et folketall på omkring 620.

## Historie
Kibbutzen ble grunnlagt i juni 1946 som en del av 11 punkter i Negev-planen, der man ville bosette jøder i Negev, slik at man senere kunne gjøre krav på området som en del av en fremtidig jødisk stat. Den ble oppkalt Nir-brigaden i ungdomsbevegelsen Hashomer Hatzair, og det var medlemmer fra denne bevegelsen som var med på å grunnlegge kibbutzen, oppeinnelig på er stwd kalt «Dangour», der kibbutzen Sufa senere skulle ligge. En av grunnleggerene var Dan Zur, som ble en av de ledende landskapsarkitekter i Israel.

Ds den arabisk-israelske krig i 1948 brøt ut den 15. mai, var kibbutzen den første jødiske bosetningen i Israel som ble angrepet av den egyptiske hær, i slaget ved Nirim. 39 personer forsvarte kibbutzen. Under slaget kom egypterene 25 meter fra kibbutzen og åtte av forsvarerene av kibbutzen ble drept, før egypterene trakk seg tilbake. Alle hus ble ødelagt i angrepet.

Nirim ble værende en utpost for Det israelske forsvar (IDF) mot den egyptiske hær gjennom krigen. 

**Flytting av kibbutzen:** Etter krigen ønsket IDF å overta stedet, på grunn av den strategiske plasseringen, men innbyggerene ønsket å flytte nordover, til et område som får minst 200 millimeter nedbør i året, så kibbutzen ble flyttet ca.15&nbsp;km nordøst til den nye plassen like ved den eldgamle syngaogen i Horvot Maon.

Under Mapam-skillet i 1952 ble dem som støttet Moshe Sneh bannlyste fra kibbutzen. Frem til 1956 den han mål for fedayeenangrep fra Gazastripen.

Siden 2000 er Nirim blitt rammet av Qassamraketter avfyrte fra Gazastripen. Etter at Israel sette i gang *[[Operasjon Cast Lead]]* i januar 2009, ble de fleste innbyggerene i Nirim, og andre landsbyer nær Gazastripen, evakuerte. Dusinvis av familier fra Nirim var i kibbutzen Mishmar HaEmek i Jezreeldalen i en måned, frem til slutten av operasjonen.

Nirim var en av de israelske landsbyer som ble angrepet av Hamas ved deres overrumplende angrep på Sør-Israel 7. oktober 2023.

## Referanser
Kommunestyrevalg i Frogn

**Kommunestyrevalg i Frogn** er en oversikt over kommunestyrevalg avholdt i Frogn kommune i Akershus. Frogn ligger i regionen Follo.

## Kommunestyrevalget 2023

## Kommunestyrevalget 2019

## Kommunestyrevalget 2015
Odd Haktor Slåke (H) overtok som ordfører etter Thore Vestby (H) som var ordfører i 12 år, fra 2003 til 2015.

## Referanser
Gunnar Mykstu

**Gunnar Mykstu** (1909–1974) var en norsk politiker (Ap) og skogsarbeider fra Numedal. Han var stortingsrepresentant for Buskerud fylke fra 1958 til 1965.

## Liv og virke
Han vokste opp på en liten gård i Veggli i Rollag herred, som den mellomste av tre brødre. Han måtte tidlig ut og arbeide på nabogårdene og i skogen.

Han gikk ett år ved Numedal folkehøyskole, som var landbruksrettet, og som for alvor vakte hans interesse for skole- og utdannelsesspørsmål. Den lille folkehøyskolen fostret ellers stortingsrepresentantene Kittil Berg og Knut Aarvelta.

Mykstu var skogsarbeider i det meste av sitt yrkesliv. Han ble hedret for fortjenstfull innsats med diplom fra Buskerud skogselskap. Han hadde også 14 sesonger som tømmermåler for Lågen tømmermåling.

### Faglig-politisk arbeid
Mykstu organiserte seg tidlig i LO-forbundet Norsk Skog- og Landarbeiderforbund. Han engasjerte seg også i det lokale arbeiderungdomslaget, der han bidrog til å få i gang studiesirkler.

Mykstu ble som 25-åring valgt inn i Rollag herredsstyre i 1934. Han satt også mange år i sparebankstyret og fylkeslandbruksstyret. Han satt også i styret for Buskerud arbeiderparti.

Fra 1958 til 1965 var Mykstu innvalgt på Stortinget fra Buskerud, men hadde tidligere møtt på tinget som vara for Astrid Skare. Han satt den første faste perioden i Stortingets justiskomité, den andre i Stortingets landbrukskomité. Mykstu trakk seg så tilbake fra politikken på grunn av dårlig helse.

Gunnar Mykstu døde mens han arbeidet ute i skogen. Han ble minnet som «en saklig, lun og rettskaffen mann», som knappest kunne tenkes å ha noen uvenn. Han var gift, men hadde ikke egne barn.

## Referanser
Disco Judas

**Disco Judas** var et band fra Oslo som eksisterte på 1990-tallet. Bandet spilte industriell tungrock "med techno- og ambient-elementer".

Bandet gikk først flere år med å spille konserter før de ga ut noe musikk. Disco Judas fikk flere positive konsertanmeldelser i norsk presse. "Disco Judas spiller fremtidens musikk", fastslo *Nordlands Framtid*.
Liveshowene inneholdt videoprojeksjon og lysshow. Lysshowet var en måte å kompensere for at bandet ikke hadde en naturlig frontfigur, siden vokalisten satt bak trommesettet.

I desember 1997 slapp bandet en selvtitulert EP med slippkonsert på John Dee. Minialbumet fikk terningkast 4 i *Nordlands Framtid*, blant annet med skussmål for å være "Tøft rått, og tidvis ganske så hektende".

I 1999 kom albumet *Reservoir* på den egne labelen Subzero Productions med distribusjon fra MNW. Releaseturneen gikk til Fauske, Harstad, Bodø, Bergen, Drammen, Sogndal, Ås, Bø og Oslo. Albumkritikken begynte med terningkast 4 i *Aftenposten Aften*. Bandet lyktes i å male fram mørke stemninger og "blytunge lydmalerier". Asbjørn Bakke trakk litt for komposisjonene og evnen til å overraske, særlig i form av refrengene. På sitt beste kunne bandet levere "et mesterverk av en låt", men Disco Judas ble etter hvert "monotone i sine bråangrep på ørene", het det i *Bergensavisen*.

Stein Østbø i *VG* mente derimot at *Reservoir* var ei "variert plate &ndash; spesielt i arrangementer". Det ble 4 her også. "Bandet fornyer ikke sjangeren, men formidler den med kraft tyngde og sug", skreiv *Dagbladet* i en kortfattet anmeldelse som endte med samme terningkast. *Universitas* skreiv ganske likt at  "bandet flytter ingen musikalske grenser. I stedet resirkulerer de den velbrukte rockeoppskriften med en god dose kreativitet ved å røre inn fiffig synthspill i sin tradisjonelle blanding av intens brølevokal, tungt gitarspill og ivrige trommer". *Reservoir* hadde "en viss variasjon" ved seg, men var noe "pågående og aggressiv" og kunne "lett bli for slitsom og uengasjerende i lengden". En kort anmeldelse i *Lofotposten* framholdt at bandet var "Tøft og spennende i doser, og jeg tror det er best å lytte på dem slik. I doser".

Bjørn Alexander Brem started Gothminister i 1999. Det kom ikke noe mer musikk fra Disco Judas.

## Medlemmer
*Bjørn Alexander Brem, vokal og trommer
*Bjørn Aadland, gitar
*Bengt Brattegaard, bass
*Andreas Moxnes, synth og sampling

## Diskografi

**Disco Judas* EP (1997)
#«Abuser» – 6:34
#«Too Late» – 5:01
#«Gonna Leave Me Now» – 4:22
#«Some Day» – 4:08
#«Zorg» – 3:56

**Reservoir* (1999)
#«Control	4:23
#«Pull Me Under» – 4:04
#«Monster» – 9:27
#«Nuke» – 3:59
#«Star» – 6:10
#«Awake» – 6:25
#«Trying to Be» – 3:23
#«Reservoir» – 6:38
#«Apart» – 3:30
#«Psychodrone I» – 4:52
#«Psychodrone II» – 6:55

## Referanser
Paint Drying

***Paint Drying*** er en britisk eksperimentell protestfilm som kom ut i 2016. Filmen består av ett sammenhengende filmopptak på 607 minutter av en murvegg med hvit maling som tørker. Filmen har ingen lyd.

## Utgivelse
Den ble produsert, filmet og regissert av Charlie Shackleton. Filmen ble spilt inn som en protest mot filmsensur i Storbritannia og kostnaden uavhengige filmskapere må betale for å få British Board of Film Classification (BBFC) til å klassifisere filmer. Filmen består av et opptak på over ti timer av en vegg med maling som tørker. Shackleton lagde filmen for å få BBFC til å måtte se gjennom hele filmens ti timer for å kunne klassifisere den. Han filmet opprinnelig inn 14 timer i 4K og åpnet en Kickstarter-side for å finansiere klassifiseringen, ettersom BBFC tar betalt for filmlengden per minutt. Han tjente inn  pund fra 686 bidragsytere. 

Shackleton sendte inn filmen på over 310 gigabyte til BBFC uten å selv ha sett gjennom hele. Ettersom filmen var såpass lang, og BBFCs sensorer bare har lov til å se ni timer per dag, ble filmen vurdert over to dager, med mesteparten sett 25. januar 2016. Dagen etter ble filmen gitt klassifiseringen «U» for «universal», ettersom filmen ikke hadde noe materiale som sannsynligvis kunne være til fornærmelse eller skade. Etter å ha fått en digital kopi av sertifikatet som bekreftet klassifiseringen, sa Shackleton at han brukt de  pundene godt.

BBFC svarte til protesten at de ville vurdere filmen på lik linje som alle andre, og bemerket at dets eneste inntektskilde er det det tar betalt for sine vurderinger. Filmen er ikke den lengste BBFC har vurdert, ettersom det er *[[Out 1]]* på 775 minutter.

## Mottagelse
Shackleton hadde ingen planer om å vise filmen på kino, men han hadde planer med en kino i London om å få vist filmen, fulgt av en debatt om filmsensur. Siden sa han at det kom til å ta tid å finne ut av, ettersom han ikke kunne se for seg at mange ville være interessert i å se gjennom hele filmen, og at det heller da måtte legges opp til å kunne gå inn og ut av kinosalen. *[[The A.V. Club]]* kommenterte at en 14-timers director's cut antageligvis var på vei, mens *[[Gizmodo|Gizmodo AU]]* mente at YouTube var det perfekte stedet å laste opp for at alle kunne nyte den. *[[Dazed]]* mente at hvis filmen kunne sees på kino, ville den være perfekt til en narrestrek til kjæresten sin på valentinsdagen.

## Referanser


## Eksterne lenker
*